**LĒMUMS**

Liepājā

|  |  |
| --- | --- |
| 2024. gada 23. maijā |  Nr.198/5(prot. Nr.5, 15.§) |

Par saistošo noteikumu precizēšanu

Ar Liepājas valstspilsētas pašvaldības domes 2024. gada 18. aprīļa lēmumu Nr.148/4 “Par Liepājas valstspilsētas pašvaldības materiālo atbalstu audžuģimenei” izdoti saistošie noteikumi Nr.14 “Par Liepājas valstspilsētas pašvaldības materiālo atbalstu audžuģimenei” (turpmāk arī – saistošie noteikumi).

Liepājas valstspilsētas pašvaldībā saņemta Vides aizsardzības un reģionālās attīstības ministrijas 2024. gada 29. aprīļa vēstule Nr.1-18/2677 “Par saistošajiem noteikumiem Nr.14” (turpmāk – atzinums), kurā lūgts precizēt saistošo noteikumu regulējumu attiecībā uz kritēriju piemērošanu un atlīdzības apmēra noteikšanu audžuģimenei par pienākumu pildīšanu, kas ir mazāks par mēnesi, un precizēt regulējumu attiecībā uz gadījumiem, kādos nepieciešama iesnieguma iesniegšana pabalstu saņemšanai un lēmumu pieņemšana. Precizētas paskaidrojuma raksta 4. un 6. sadaļas.

Ņemot vērā Vides aizsardzības un reģionālās attīstības ministrijas atzinumu, pamatojoties uz Pašvaldību likuma 47. panta piekto daļu, Liepājas valstspilsētas pašvaldības dome **nolemj:**

Precizēt Liepājas valstspilsētas pašvaldības domes 2024. gada 18. aprīļa saistošos noteikumus Nr.14 “Par Liepājas valstspilsētas pašvaldības materiālo atbalstu audžuģimenei” (pielikumā).

|  |  |
| --- | --- |
| Priekšsēdētājs | Gunārs Ansiņš |
| Nosūtāms: | Vides aizsardzības un reģionālās attīstības ministrijai, Finanšu pārvaldei, Liepājas Sociālajam dienestam, oficiālajam izdevumam “Latvijas Vēstnesis” |